CELEX: C2006/131/52
Language: fi
Date: 2006-06-03 00:00:00
Title: Asia C-115/06: Ennakkoratkaisupyyntö, jonka Arbeitsgericht Berlin on esittänyt  28.2.2006  — Annette Radke v. Achterberg Service GmbH & Co KG

3.6.2006   
            
            
               FI
            
            
               Euroopan unionin virallinen lehti
            
            
               C 131/29
            
         Ennakkoratkaisupyyntö, jonka Arbeitsgericht Berlin on esittänyt 28.2.2006 — Annette Radke v. Achterberg Service GmbH & Co KG
   (Asia C-115/06)
   (2006/C 131/52)
   Oikeudenkäyntikieli: saksa
   Ennakkoratkaisua pyytänyt tuomioistuin
   Arbeitsgericht Berlin
   Pääasian asianosaiset
   
      Kantaja: Annette Radke
   
      Vastaaja: Achterberg Service GmbH & Co KG
   Ennakkoratkaisukysymykset
   
               1.
            
            
               
                           a)
                        
                        
                           Onko työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annettua neuvoston direktiiviä 98/59/EY (1) tulkittava niin, että direktiivin 2 artiklassa tarkoitetut neuvottelut ovat päättyneet jo silloin, kun työnantajan ja työntekijöiden edustajien väliset välittömät neuvottelut ovat epäonnistuneet, vai täytyykö silloin, kun työnantaja ja/tai työntekijöiden edustajat ovat vedonneet kansallisessa lainsäädännössä säädettyyn sovitteluelimeen, neuvottelujen olla päättyneet myös tältä osin?
                        
                     
                           b)
                        
                        
                           Jos toiseen vaihtoehtoon vastataan myöntävästi, edellyttääkö direktiivi, että ennen irtisanomisten ilmoittamista ovat päättyneet sekä neuvottelut sovitteluelimessä mahdollisuudesta välttää joukkovähentämiset tai rajoittaa niitä että myös neuvottelut mahdollisuudesta lieventää niiden seurauksia sosiaalisilla toimenpiteillä?
                        
                     
         
               2.
            
            
               
                           a)
                        
                        
                           Onko direktiiviä tulkittava niin, että direktiivin 3 artiklassa tarkoitettu ilmoitus toimivaltaiselle työvoimaviranomaiselle saadaan tehdä vasta neuvottelumenettelyn päättymisen jälkeen?
                        
                     
                           b)
                        
                        
                           Jos a kohtaan vastataan myöntävästi, onko ennen ilmoituksen tekemistä saatettava päätökseen sekä joukkovähentämisten välttämistä tai rajoittamista koskevat neuvottelut että niiden seurausten lieventämistä koskevat neuvottelut?
                        
                     
         
      (1)  EYVL L 225, s. 16.